b'\n_START_ARTICLE_\nRobert Koren\n_START_SECTION_\nKlubska kariera\n_START_PARAGRAPH_\nKoren je kariero za\xc4\x8del v doma\xc4\x8dem klubu Radlje, zatem je 2 sezoni igral za NK Dravograd. Nato je prestopil v NK CMC Publikum, kjer je igral vse do sezone 2003/2004. Takrat se je podal v tujino, natan\xc4\x8dneje v norve\xc5\xa1ki Lillestr\xc3\xb8m, kjer se je razvil v enega najbolj\xc5\xa1ih veznih igralcev v norve\xc5\xa1ki ligi. Od leta 2007 do 2010 je igral za angle\xc5\xa1ki klub West Bromwich Albion F.C., mu je pomagal uvrstiti se v angle\xc5\xa1ko Premier League, kjer je Robert odigral dobro, a je klub takoj spet izpadel v drugo ligo, od koder se je v sezoni 2009/2010 takoj uvrstil nazaj v Premier League, vendar pa je vodstvo kluba Korena odslovilo; ni mu \xc5\xbeelelo podalj\xc5\xa1ati pogodbe._NEWLINE_Njegov naslednji klub je v petek, 13. avgusta 2010, postal angle\xc5\xa1ki drugoliga\xc5\xa1 Hull City, s katerim je Koren podpisal dveletno pogodbo z mo\xc5\xbenostjo enoletnega podalj\xc5\xa1anja.\n_START_SECTION_\nReprezentan\xc4\x8dna kariera\n_START_PARAGRAPH_\nKoren je za slovensko reprezentanca debitiral v kvalifikacijah za Evropsko prvenstvo 2004, na tekmi s Ciprom 2. aprila 2003 v Ljubljani. Pred za\xc4\x8detkom kvalifikacij za Svetovno prvenstvo 2010 je bil imenovan za kapetana, Slovenijo pa je po zmagi v dodatnih kvalifikacijah proti Rusiji popeljal na Svetovno prvenstvo 2010 v Ju\xc5\xbenoafri\xc5\xa1ki republiki, na katerem je 13. junija na prvi tekmi v skupini proti Al\xc5\xbeiriji dosegel svoj peti gol za reprezentanco in hkrati poskrbel za prvo zmago Slovenije na velikih tekmovanjih (evropsko in svetovno prvenstvo). To je bil tudi 200. dose\xc5\xbeeni gol slovenske nogometne reprezentance v zgodovini.\n_START_SECTION_\nZasebno \xc5\xbeivljenje\n_START_PARAGRAPH_\nKoren ima dva sinova - Nala in Tiana,ter h\xc4\x8derko Nio.'